**Lorik Agim Cana** (født 27. juli 1983) er en kosovo-albansk tidligere fotballspiller. Han var kaptein for det albanske landslaget. Cana bygde opp et rykte for å være en sterk, seig takler og en leder på feltet under sitt opphold i Frankrike med Paris Saint-Germain FC og Olympique de Marseille. Han blir sponset av Umbro.

Klubbkarriere
-------------

Da han var 16 år ble han invitert over til Arsenal FC for prøvespill, men han ble ikke hentet inn fordi han ble nektet engelsk visum.

### Paris Saint-Germain

I Paris Saint-Germain FC brukte han tre år på å spille seg til toppen av den franske klubben. Cana spilte seg til slutt inn i starteleveren til laget i 2003 og ble raskt en av lagets viktigste spillere. I løpet av 2003–04-sesongen, da laget vant Coupe de France og ble nummer to i den franske ligaen, spilte han 32 kamper og scoret ett mål. Dette viser seg å være en av de mest suksessrike sesongene i karrieren hans så langt. Neste sesong ble nærmest en kopi av den forrige, også denne sesongen spilte han 32 kamper og scoret ett mål. I sin første seniorkamp for Paris Saint-German ble han valgt som «Man Of The Match».

### Marseille

I begynnelsen av 2005–06-sesongen skiftet PSG trener og Cana ble nedprioritert. Dette fikk ham til å flytte til Sør-Frankrike for å spille for Marseille. Her hadde han fast plass i startelleveren helt fra starten av. Han scoret også vinnermålet i sin første kamp mellom sin nye klubb (Marseille) og hans tidligere klubb (PSG). Cana ble etterhvert også lagets kaptein siden den tidligere kapteinen Habib Beye forlot klubben til fordel for Newcastle United i løpet av sommeren 2007.

### Sunderland

Cana byttet 24. juli 2009 klubb til Sunderland, hvor han skrev under på en fireårskontrakt som var verdt ca. 5 000 000 britiske pund. Han ble umiddelbart utnevnt til lagets kaptein av manager Steve Bruce, selv om Bruce senere uttalte at han ikke hadde utnevnt noen kaptein ennå. 15. august 2009 fikk Cana sin liga debut for Sunderland i 1-0 seieren over Bolton Wanderers.

### Galatasaray

Cana sluttet seg til Galatasaray SK 8. juli 2010, for en overgangssum på rundt seks millioner britiske pund.

### Lazio

Den 3. juli 2011 signerte Cana for italienske Serie A SS Lazio Lorik Cana blir klubbens fjerde signering av sommeren, etter anløp av Miroslav Klose, Senad Lulić og Abdoulay Konko. Cana spilte 84 kamper og scoret 4 mål. 

### FC Nantes

31. august 2015 skrev Cana under på en 2-årskontrakt med Ligue 1-klubben Nantes.

Landslagskarriere
-----------------

Cana hadde muligheten til å spille for enten Sveits, Albania eller Frankrikes landslag, som følge av at han har pass fra alle tre respektive land.[] Cana har vært på det albanske landslaget siden tidlig i 2003, etter å ha bli tatt opp av det albanske fotballforbundet. Han fikk sin landslagsdebut 11. juni 2003, i en alder av kun 19 år. 12. september 2007 ble han utvist av dommeren Mike Riley i det 87. minutt i Albanias hjemmekamp mot Nederland, etter en krangel med Wesley Sneijder og Ruud van Nistelrooy. Albania slapp inn et sent mål og tapte 0-1, kort tid etter utvisningen. Per 21. juli 2010 har han spilt 43 kamper og scoret 1 mål for Albania. Han var en av de sentrale aktørene i Albanias legendariske 1-0 seier mot Hviterussland i kvalifiseringen til EM i 2012 ved å treffe tverrleggeren i et 40 meters frispark, og ved å være en ugjennomtrengelig vegg i forsvaret.[]

Han ble tatt ut i Albanias EM-tropp til EM i Frankrike 2016.

Privatliv
---------

Lorik Cana er sønn av den pensjonerte fotballspilleren Agim Cana. Han er FN-ambassadør mot fattigdom. I et intervju uttalte han at arkeologi er en av hans største interesser, og at han planlegger å ta universitetsgrad i historie, for så å jobbe som arkeolog, etter at han legger opp sin fotballkarriere.

Referanser
----------

1. ↑
2. ↑  «Cana: Arsenali meg ka kërkuar si 16-vjeçar» **(albansk)**. Pristina, Kosovo: Telegrafi.com. 18. februar 2010. Besøkt 14. juli 2010. «Jam ftuar nga Arsenali per prova Kur kam pasur 16 vjet, Mund por nuk te vija per shkak te problemeve meg vizën .»
3. ↑  «Sunderland sign Marseille captain». BBC Sport. 24. juli 2009. Besøkt 26. juli 2009.
4. ↑  «Catt fight is not over yet». *Sunderland Echo*. 25. juli 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 26. juli 2009.  «Arkivert kopi». Archived from the original on 27. juli 2009. Besøkt 11. juni 2011. CS1-vedlikehold: Uheldig URL (link)
5. ↑  Fraser, Paul (15. august 2009). «Skipper’s crown is awaiting Dunne». *The Northern Echo*. Besøkt 19. august 2009.
6. ↑  «Sunderland hard man Lorik Cana quits Wearside for Galatasaray 'to be closer to his family'». Daily Mail. 8. juli 2010. Arkivert fra originalen 11. juni 2011.
7. ↑  Her er alle EM-troppene
8. 1 2  Frashëri, Dash. «Lorik Cana në 360 gradë: 24 orët e kapitenit të Marsejës, nga futbolli te librat» **(albansk)**. Besøkt 28. juli 2010.
9. ↑  UNPD Kosovo. «Cana visits UNDP Kosovo». UNPD. Besøkt 28. juli 2010.

Eksterne lenker
---------------

* (de) Lorik Cana – Munzinger Sportsarchiv Rediger på Wikidata

* (en) Lorik Cana – FIFA Rediger på Wikidata

* (en) Lorik Cana – UEFA Rediger på Wikidata

* (fr) Lorik Cana – Ligue de Football Professionnel Rediger på Wikidata

* (fr) Lorik Cana – LÉquipe Rediger på Wikidata

* (en) Lorik Cana – Transfermarkt Rediger på Wikidata

* (en) Lorik Cana – national-football-teams.com Rediger på Wikidata

* (en) Lorik Cana – WorldFootball.net Rediger på Wikidata

* (en) Lorik Cana – Soccerbase.com Rediger på Wikidata

* (en) Lorik Cana – FootballDatabase.eu Rediger på Wikidata
* Profil hos FC Nantes hjemmeside Arkivert 7. februar 2016 hos Wayback Machine.

| * v
* d
* r
Albanias tropp – EM i fotball 2016 |
| --- |
| 
* 1 Berisha
* 2 Lila
* 3 Lenjani
* 4 Hysaj
* 5 Cana (k)
* 6 Veseli
* 7 Agolli
* 8 Basha
* 9 Memushaj
* 10 Sadiku
* 11 Gashi
* 12 Shehi
* 13 Kukeli
* 14 Xhaka
* 15 Mavraj
* 16 Cikalleshi
* 17 Aliji
* 18 Ajeti
* 19 Balaj
* 20 Kaçe
* 21 Roshi
* 22 Abrashi
* 23 Hoxha
* Landslagstrener: De Biasi

 | Flagget til Albania |

|  |  |
| --- | --- |
| Oppslagsverk/autoritetsdata | Munzinger (sport)
 |